cyanic-selkie/wikianc huggingface dataset:
Repparfjorden
Bygda Halsen (Čeavahaš) ligger like ved Tappen, og like sørøst for Tappen ligger bygda Slettelv. Bygda Oldervik ligger på østsida litt innover fjorden. På sørvestside, et godt stykke inn i fjorden ligger Fægfjord (Veaigesvuotna).
Fjorden er 127 meter på det dypeste, som er midt i fjorden like innenfor munningen, og er én av 29 fjorder som Stortinget har utpekt som nasjonale laksefjorder for «å gi et utvalg på om lag 50 av de viktigste laksebestandene i Norge særlig beskyttelse». «Laksebestandene som omfattes av ordningen skal beskyttes mot inngrep og aktiviteter i vassdragene, og i de nærliggende fjord- og kystområdene.» skriver Miljødirektoratet.
Det samiske navnet er vanskelig å forstå ut ifra moderne samisk (den gamle sjøsamiske dialekten i området er utdødd) men det antas av mange å bety skarsfjord, som på moderne samisk vil bli riehppivuotna.
Riksvei 94 går langs hele sørvestsida av fjorden, mens Fv134 går langs nordøstsida.
Giovanni Lanfranco (volleyballspiller)
Giovanni Lanfranco (født 9. mai 1956 i Torino), italiensk volleyballspiller som deltok i de olympiske leker 1976 i Montréal, 1980 i Moskva og 1984 i Los Angeles.
Lanfranco vant en olympisk bronsemedalje i volleyball under OL 1984 i Los Angeles. Han var med på det italienske laget som kom på tredjeplass i volleyballturneringen for menn bak USA og Brasil. Italia tapte semifinalen mot Brasil med 1-3 men vant bronsefinalen med 3-0 over Canada. Lanfrancoi spilte seks kamper i OL-turneringen.
Helgerød Idrettslag
Helgerød Idrettslag (stiftet 25. mars 1937) er et idrettslag fra Sandefjord i Vestfold, som driver med fotball, skiidrett og tennis.
Historikk
Helgerød Idrettslag ble stiftet 25. mars 1937 med som idrettslagets aller første formann. Idrettene om vinteren var langrenn og skihopp, mens det ble spilt fotball og håndball på Tuftejordet om sommeren.
I 1980 startet idrettslaget Helgerødmarsjen, en årlig turmarsj om høsten. Helgerødhallen ble bygget ved Helgerød skole i 1986
Hans Midbøe
Hans Lasinius Midbøe (født 20. juli 1915 i Kragerø, død 27. november 1999 i Bærum) var en norsk litteraturhistoriker og professor ved Norges lærerhøgskole og Universitetet i Oslo.
Casper Stornes
Casper Nicolai Sagevik Stornes (født 6. februar 1997) er en norsk friidrettsutøver og triatlet. Han er fra Bergen og representerer Ask Idrettslag.
Helgerød Idrettslag
Historikk
Det ble i 2007 bygget en aktivitetspark ved hjelp av tippemidler og Sandefjord kommune, som blant annet inkluderte BMX-løype, skatebane og ballbinge, mens det året etter ble det bygget to nye beachhåndballbaner.
Hans Midbøe
Liv
Han var sønn av sogneprest Lars Midbøe og Gustava Backer, og bror av embetsmannen Finn Backer Midbøe. Etter studier ved Universitetet i Oslo ble han mag. art. med hovedfag i litteraturhistorie i 1942, og var deretter ansatt ved Norsk historisk kjeldeskrift-institutt fra 1942. Fra 1947 til 1953 var han universitetsstipendiat ved Universitetet i Oslo. Han fikk doktorgraden i 1951 for en avhandling om «Romantikkens balladediktning».
Helgerød Idrettslag
Historikk
I 2009 ble håndballgruppa til Helgerød og GØIF skilt ut i egen forening, HG Gokstad.
Casper Stornes
Stornes tok sin første seier i verdensserien i triatlon 28. april 2018 da han vant i Bermuda foran sine to landsmenn Kristian Blummenfelt og Gustav Iden. Dette var også første gang et slikt løp hadde utøvere fra samme nasjon på de tre første plassene. (gjelder kun VM-løp der det er blitt konkurrert i en serie og bare for menn).
Hans Midbøe
Liv
I 1953 søkte Midbøe på et nytt dosentur i nordisk litteratur ved Universitetet i Oslo, i konkurranse med Daniel Haakonsen. Midbøe ble foretrukket av bedømmelseskomiteen, men etter prøveforelesninger endret komiteen syn, slik at dosenturet tilfalt Haakonsen. I samtiden ble konkurransen ansett som en del av metodestriden innenfor norsk litteraturforskning mellom den historisk-biografiske retningen, representert ved Midbøe, og den estetisk-filosofiske skolen, representert ved Haakonsen. Midbøe søkte også på professoratet etter Francis Bull i 1957, men dette tilfalt Edvard Beyer.
Casper Stornes
Under Sommer-OL 2020 i Tokyo ble han nummer 11.
Hans Midbøe
Liv
Fra 1955 til var han dosent i litteraturhistorie ved Norges lærerhøgskole, hvor han ble professor i 1958. Fra 1973 var han dosent i teatervitenskap ved Universitetet i Oslo. Fra 1980 til 1985 var han professor samme sted.
Midbøe utga bøker om en rekke forskjellige emner. Til 300-årsjubileet i 1947 utga han en biografi om Petter Dass. Han skrev Det Kongelige Norske Videnskabers Selskabs historie i to bind (1960). Fra 1964 til 1966 utga han fire bind om Jonas Lie. Senere skrev han flere bøker om teaterhistorie. I 1969 utga han en studie over Max Reinhardts oppsettelse av Gjengangere i Berlin i 1906, og fra 1976 til 1980 tre bind om oppsettelser av Peer Gynt. Som pensjonist utga han en historisk roman om Camilla Collett og Johan Sebastian Welhaven, Camilla.
Midbøe var styremedlem i Statens Teaterskole fra 1974 til 1978 og for Teatermuseet fra 1974.
Utmerkelser
Midbøe var medlem av Det Kongelige Norske Videnskabers Selskab fra 1955, og av Det Norske Videnskaps-Akademi fra 1969.
Helgerød Idrettslag
Fotball
Den senere landslagsspiller Arne Møller (1960) startet i Helgerød IL. A-laget i fotball for menn startet 2000-tallet i Vestfold Fotballkrets' 7. divisjon, men rykket opp til 6. divisjon etter 2001-sesongen.
Etter fem sesonger i 6. divisjon rykket Helgerød ned igjen i 2006, men var tilbake i divisjonen 4 år senere foran 2010-sesongen.
Helvete i kristendommen
Helvete i kristendommen refererer til beskrivelser av helvete innenfor den kristne teologi. Helvete er der stedet eller tilstanden hvor Guds definitive dom over uforbederlige syndere enten like etter døden (den delvise dommen) eller i den generelle dommen på dommens dag. Dens beskrivelse i bibelske tekster har gitt opphav til den populære idéen om helvete.
Teologer betrakter idag helvete som den logiske konsekvensen av å bruke den frie viljen til å benekte forening med Gud. Fordi Gud ikke påtvinger noen å følge reglene, vil dette ikke være i samsvar med Guds vilje og medlidenhet. Kalvinister på sin side tror at helvete er en konsekvens av Guds rettferdighet overfor menneskets synder, men benekter det libertarianske begrepet om fri vilje.
I Det nye testamente er begrepene Sheol og Hades brukt om graven, eller den avdødes midlertidige bosted. Gehenna er derimot beskrevet som det sted hvor både sjelen og kroppen kan ødelegges i en fortærende ild, og det er dette som er oversatt med navnet «helvete». Det greske ordet Tartaros er brukt Peters andre brev, og er ofte blitt oversatt med «å bli kastet ned til helvete».
Lervik Idrettsforening
Lervik Idrettsforening (stiftet 29. september 1949) er et fleridrettslag med fotball, håndball og barneidrett på programmet sitt. De holder til i Lervik rett utenfor byen Fredrikstad.
Stift Schlägl
Stift Schlägl er et abbedi i premonstratenserordenen i Aigen-Schlägl i Mühlviertel i den østerrikske delstaten Oberösterreich. Det ble grunnlagt i 1218 som etterfølger til et cistercienserkloster.
Lervik Idrettsforening
Lervik IF herrelag i fotball spiller i 5. divisjon, deres rekruttlag spiller i 7. divisjon.
Stift Schlägl
Klosterets bryggeri, Stiftsbrauerei Schlägl ble grunnlagt i 1580.
Lervik Idrettsforening
Lervik IF har også en veldig aktiv barneidrett hvor alle barn fra seks til fjorten år spiller.
Cypridina flatus
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Friidrett under Sommer-OL 1920 – 100 meter menn
100 meter herrer var en del friidrettsøvelsene under Sommer-OL 1912. Dette var sjette gangen øvelsen stod på OL-programmet. Konkurransen ble avholdt 15. og 16 august.
61 sprintere fra 23 nasjoner deltok.
Rekorder
Gjeldende rekorder før lekene i 1920:
(*) Dette var den eneste offisielle ratifiserte verdensrekorden i 1920, men det hadde vært minst fire løp på 10,5 sekunder på den tiden. (se rekorder før Sommer-OL 1912.)
I finalen tangerte Charlie Paddock den olympiske rekorden med 10,6 sekunder.
Forsøksheat
Heat 1
Heat 2
Heat 3
Heat 4
Heat 5
Heat 6
Heat 7
Heat 8
Heat 9
Heat 10
Heat 11
Kvarfinaler
Kvarfinale 1
Kvarfinale 2
Kvarfinale 3
Kvarfinale 4
Kvarfinale 5
Semifinaler
Semifinale 1
Semifinale 2
Ben Kingsley
Ben Kingsley (født Krishna Pandit Bhanji 31. desember 1943 i Snainton i North Riding of Yorkshire) er en britisk skuespiller. Han er kjent for rollen som Mahatma Gandhi i filmen Gandhi (1982), som han vant en Oscar for beste mannlige hovedrolle for. Kingsley er også kjent for å ha spilt i filmer som Schindlers liste (1993), Sexy Beast (2000), Lucky Number Slevin (2006), Shutter Island (2010), Prince of Persia: The Sands of Time (2010), Hugo Cabret (2011) og Iron Man 3 (2013).
Kingsley ble utnevnt til Knight Bachelor i 2002. Han fikk en stjerne på Hollywood Walk of Fame i 2010. Han ble også hedret med den indiske utmerkelsen Padma Shri for sin innsats.
Bietia simillima
Bietia simillima er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (15-q18 millimeter), nokså bred, matt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner. Pronotum er en del smalere enn dekkvingene, noe avsmalnende forover.
Levevis
Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.
Utbredelse
Arten er utbredt i Sichuan, Kina.
Robert Duvall
Robert Selden Duvall (født 5. januar 1931 i San Diego i California) er en amerikansk skuespiller. Han vant Oscar for beste mannlige hovedrolle for rollen som Mac Sledge i filmen Sangen om livet (1983). Duvall har også spilt i filmer som Gudfaren (1972), Apokalypse nå! (1979), Sling Blade (1996), The Gingerbread Man (1998), Deep Impact (1998), Gone in 60 seconds (2000) og Open Range (2003). Han har en stjerne på Hollywood Walk of Fame.
Aleksandr Nevskij-klosteret
Aleksandr Nevskij-klosteret (russisk: Александро-Невская лавра – Aleksandro-Nevskaja lavra) er et kloster (med ærestittel lavra) i St. Petersburg i Russland. Klosteret er mest kjent for at det var et av de fire mest betydningsfulle klostrene før revolusjonen i 1917. Klosteret ble grunnlagt i 1710 av Peter den store, og er oppkalt etter middelalderfyrsten Aleksander Nevskij.
Erin Sterkenburg
Erin Sterkenburg (født 20. mars 2003) er en sørafrikansk sportsklatrer.
Hun representerte Sør-Afrika under Sommer-OL 2020 i Tokyo, hvor hun ble nummer 20.
Mukatsjeve bispedømme
Mukatsjeve eller Uzjhorod bispedømme kan betegne flere ulike bispedømmer med sete i Mukatsjeve eller Uzjhorod:
Subalternoffiser
En subalternoffiser er en militær offiser av lavere grad, og betyr en underordnet offiser. Begrepet brukes normalt om grader under kaptein, og dekker de forskjellige formene for løytnant, sekondløytnant og premierløytnant, samt kornett og fenrik og iblant også kadett. Begrepet er kjent fra sjøforsvaret, og mest kjent fra infanteriet og kavaleriet.
Sanden Hotell
Sanden Hotell ligger i Hokksund i Øvre Eiker, Viken fylke, og ble åpnet i 1933.
Andrea Lucchetta
Andrea Lucchetta (født 25. november 1962 i Treviso), italiensk volleyballspiller som deltok i de olympiske leker 1984 i Los Angeles, 1988 i Seoul og 1992 i Barcelona.
Sanden Hotell
Hotellet ligger ved riksvei 350, på østsiden av Hokksund bru, i Storgata 1 i Gamle Hokksund like ved Nøstetangen norsk glassmuseum.
Andrea Lucchetta
Lucchetta vant en olympisk bronsemedalje i volleyball under OL 1984 i Los Angeles. Han var med på det italienske laget som kom på tredjeplass i volleyballturneringen for menn bak USA og Brasil. Italia tapte semifinalen mot Brasil med 1-3 men vant bronsefinalen med 3-0 over Canada. Lucchetta spilte seks kamper i OL-turneringen.
Sanden Hotell
Sanden Hotell har vært i familien Sandens eie fra 1933 og frem til i dag med unntak av perioden fra 1991 til 2006. I dag er det Roar Sanden som driver hotellet som har 19 rom, restaurant og som også har selskapslokale med plass til 80 personer og en ute-sene hvor det holdes konserter.
Før det var hotell her var det et garveri. Gunvor og Olav Sanden kjøpte lokalet og bygget det om til hotell som åpnet i 1933. Den 26. oktober 1944 beleiret tyske soldater hotellet for å benytte det som hovedkvarter i Hokksund, Olav Sanden som var motstandsmann ble ført ned i potetkjelleren og henrettet. Hans kone og deres to barn ble arrestert og ført til fangeleiren Grini. Etter krigen drev Gunvor Sanden hotellet frem til sønnen overtok.
Ragnhild og Asbjørn Sanden overtok hotellet på midten av 50-tallet. De bygget om hotellet to ganger, først på 1960-tallet og senere på 1980-tallet.
The Norwegian Lady
The Norwegian Lady er to skulpturer av billedhuggeren Ørnulf Bast, begge avduket 22. september 1962. Den ene står på stranda i Virginia Beach, USA, som minne om et tragisk skipsforlis i 1891, hvor seilskuten «Dictator» fra Moss forliste. Den andre står i Kanalparken i Moss.
Forliset
Langfredag 27. mars 1891 var barken «Dictator», fra Moss, på vei fra Pensacola i Florida til England med furutømmer. Om bord var kaptein Jørgen M. Jørgensen og hans mannskap på 14 og også kapteinens hustru og deres fire år gamle sønn. Det blåste opp til storm og skipet sprang lekk, pumpene ble ødelagt, og det tok inn vann. Jørgensen besluttet da å søke havn i Hampton Roads for å reparere skipet, men barken traff en sandgrunne sør for munningen av Chesapeake Bay, ca. 300 meter fra land ved Virginia Beach. Redningsmannskapene fra to U.S. Life Saving Stations forsøkte å berge mannskapet men storme var sterk og arbeidet vanskelig. Redningsmannskapene forsøkte å skyte en line over til «Dictator» men måtte oppgi dette i den kraftige stormen. Isteden tok man på skipet en tom vanntønne og festet en line til den og lot den drive i land, og en redningsstol ble halt over til barken. Skipet rullet så mye at man ikke fikk benyttet redningstolen og det var umulig å sende ut en redningsbåt i stormen. Dramaet kunne ses fra stranden og fra Princess Anne Hotel.
To av livbåtene var blitt knust da hovedmasten og en annen rigg falt ned på dekket, Jørgensen sendte fire av mannskapet i land med den eneste gjenværende båten ombord, de var dyktige sjømenn og klarte å komme i land med en ny line. En redingstol reddet noen av mannskapet med det ble for mørkt til å redde flere. De forsøkte å lage en flåte av fallreps-trappen, kaptein Jørgensen og hans hustru fikk hver sin livbøye og kapteinen surret sin lille sønn til brystet inne i livbøyen. Når kapteinen skulle hjelpe sin gravide kone ned på flåten kom en brottsjø å veltet den, Jørgensen ble feid vekk fra skipet, trukket under vann og mistet bevisstheten. Sønnen ble borte i brenningene og kapteinen ble slynget opp på en sandbanke og funnet i live.
I tillegg til kaptein Jørgensen ble ni av mannskapet reddet, men fru Jørgensen, sønnen Carl og fem av mannskapet omkom.
Kaptein Jørgensen og de gjenlevende av hans mannskap ble ført til Norfolk hvor de fikk hjelp av den norske konsulen, rederier og forskjellige religiøse og velvillige organisasjoner.
Alle unntatt en av de omkomne ble begravet Norfolk's Elmwood Cemetery 31. mars. Kroppen til den siste sjømannen ble skyllet i land noen dager senere og han ble gravlagt på en lokal kirkegård nær Oceanfront.
Det var ikke uvanlig med forlis i området Chesapeake Bay og Virginia Beach, mange hundre fartøyer har forlist her. Men årsaken til at dette forliset blir husket er at noen dager etter forliset ble «Dictator» sin galionsfigur skyllet opp på stranden. Den ble oppdaget av en ung gjest, og ble hentet av lederen ved Princess Anne Hotel. Han fikk den plassert i en vertikal posisjon vendt mot havet nær strandpromenaden som et improvisert minnesmerke over de som mistet livet i forliset og redningsmennene. Den fikk tilnavnet "The Norwegian Lady" (Den norske damen) og ble et landemerke. Den sto på stranden og ble gradvis forvitret og erodert av kystværet, men ramlet først ned under orkanen Barbara i 1953, etter 62 år. Etter orkanen ble den flyttet til en kommunal lagerbygning for oppbevaring, men noen år senere kunne ikke byens tjenestemenn finne den og spekulerte på om den var stjålet eller kastet ved et uhell. Galionsfiguren hadde sørget for at historien om «Dictator» ble en del av den lokale historien.
Statuene
Det ble arbeidet for å få satt opp en erstatning for gallionsfiguren, for Virginia Beach som nå hadde vokst fra et lite feriested til en stor by hadde ikke glemte sin norske dame. I Norge fattet Erik Bye interesse for historien, han fikk sammen med ordføreren i Moss samlet inn penger fra rederier og industribedrifter til et nytt minnesmerke i Virginia Beach. Billedhuggeren Ørnulf Bast ble engasjert og laget en 2,8 meter høy bronsestatue. Jubileumsfondet av 1920 i Moss skjenket en dublett av skulpturen til Moss by.
Avdukingen av statuene ble foretatt samtidig i Virginia Beach og i Moss 22. september 1962.
Statuen i Virginia Beach har inskripsjonen:"I am the Norwegian Lady. I stand here, as my sister before me, to wish all men of the sea safe return home."(Jeg er den norske damen. Jeg står her, som min søster før meg, for å ønske alle sjøens menn trygt hjem.)
Hvert år på årsdagen for forliset legger Ladies Auxiliary of the Virginia Beach Volunteer Fire Department ned en krans ved statuen. Dronning Sonja la ned blomster ved statuen 13. oktober 1995, under et statsbesøk.
Statuen i Moss hadde sin opprinnelige plass ved Rådhusbroen men ble i april 1991 flyttet til Kanalparken, der hun nå står vendt mot sjøen og hilser sin søster i Virginia Beach.
Moss og Virginia Beach ble vennskapsbyer i 1974.
Eorchestia rectipalma
Eorchestia rectipalma er en art i slekten Eorchestia innenfor tangloppefamilien av ordenen Senticaudata, som inngår i gruppen av amfipoder.
Lorsch kloster
Lorsch kloster er et tidligere benediktinerkloster i Lorsch i kreisen Bergstrasse i den tyske delstaten Hessen. Klosterkirken og det tidligere klosteret ble i 1991 ført opp på UNESCOs liste over verdens kulturarv.
Historie
Klosteret ble grunnlagt i 764 og var inntil høymiddelalderen både et sentrum for samfunnsmakt, kirke- og kulturliv. Lorsch kloster var et sted der den antikke viten ble overlevert til europeisk kultur.
I 1232 kom klosteret under erkestiftet Mainz. I 1461 ble det forpaktet til Rheinische Pfalzgrafschaft (Kurpfalz) som oppløste klosteret i 1564.
Klosterskriftene
Klosterets historie inngår i Codex Lorsch (Codex Laureshamensis) en skriftsamling 1170-årene. Codex Lorsch som oppbevares i statsarkivet i Würzburg, er et grunnleggende verk til forståelsen av tidlig tysk middelalder. Et annet kjent dokument fra Lorsch kloster er Codex Aureus Laureshamensis som er en evangeliebok, rikt illustrert og kolorert (i sølv og gull).
Arkitektur
Klosterkirken med dens monumentale inngang, den berømte Torhalle (porthallen), er sjeldne overleveringer fra den karolingerske æra. Skulpturene og maleriene fra denne periode er fremdeles i bemerkelsesverdig god stand.
Erode
Erode ( <span class="IPA" title="Representation in the International Phonetic Alphabet (IPA)">[iːroːɽɯ] ) er en by i Sør-India i Tamil Nadu. Erode er den syvende største by i Tamil Nadu og administrativt senter for Erode-distriktet. Det ligger på bredden av Kaveri-elven. Det lå tidligere i Sangam-perioden i Kongu Nadu-staten og var styrt til ulike tider av Chera-dynastiene, det tidlige Pandyas-dynastiet, av  middelalder-Cholas, senere  Vijayanagarariket, så Madurai Nayaks (dagens Tamil Nadu), videre  kongeriket Mysore, det carnatiske kongedømme og Britisk India før Inidia ble selvstendig. Det ligger midt på den indiske halvøy, om lag 400 km sydvest for statens hovedstad. Chennai og om lag 80 km øst for Coimbatore.
I Erode er de viktigste næringer jordbruk og tekstilindustri. . Erode er en av de største produsenter av karri i India, likeledes matolje. Erode er også en viktig produsent av vevde og strikkede tekstiler. Erode velger representanter til parlamentet, Lok Sabha i New Delhi.
Byen administeres av et byråd som ble etablert i 2009.
Historie
Erode-regionen var i sangam-perioden en del av Kongu Nadu-region som ble styrt Chera-dynastiene. Etter Sangams tid kom det meste av dagens Tamil Nadu under Kalabhras som ble styrtet av Pandya-dynastiet rundt år 590 e.Kr., men ble senere hærtatt av Rashtrakuta-dynastiet som etter hvert ble slått av Chola-dynastiet i det 9. århundre e.Kr. Byen forble under Cholas kotroll frem til det 12. århundre da det andre Pandyan-imperiet ble etablert med Madurai som hovedstad.
Etter Kulasekara Pandians død i 1308 e.Kr. kom Erode en kort tid under Delhi-sultanatet frem til det ble erobret av Vijayanagarariket i 1378 e.Kr. Regionen ble uavhengig av Vijayanagar i 1559 e.Kr. da det kom under Madurai Nayaks. Han ble slått av Hyder Ali i 1736 e.Kr. Etter at Mysores Tippu Sultans falt i 1799 kom regionen nå under direkte kontroll av Det britiske ostindiske kompani som satte Mysores Maharaja til å lede Erode. Det forble under britisk styre frem til India ble selvstendig i 1947.
Geografi
Erode ligger på 11.21°N, 77.44°W. Byen har halvtørt klima med høye tempeaturer hele året og forholdsvis lite regn. Byen ligger i Erode distrikt i Tamil Nadu, om lag 400 km. fra Chennai. Erode har skiftende topografi. Det er ingen notable mineral-ressurser av betydning i eller rundt byen. Svart jord finnes i deler av Erode kommue. Ellers er jorden blandet med sten og sand, og den (for tropene) typiske røde jorden finnes også her. Sandsten finnes i stort omfang, særlig ved elvebreddene.
Erode har varmt og tørt klima året rundt. Temperaturen sviger fra maksimum 36 °C. til minimum 27 °C. Varmeste måneder er fra april til juni og desember til januar er de kaldeste. Erode får i gjennemsnitt 800 mm. nedbør årlig. Sydvest-monsunen er sterkest i juni og varer til august, den bringer moderat med regn. Nordøstmonsunen kommer i oktober, november og desember og er den kraftigste med bøttevis med regn.
Kommunen dekker et område på 8,44 km².
Demografi
Etter folketellingen i India 2011 hadde Erode 157 101 innbyggere med fordeling 1 008 kvinner for hver 1 000 menn, mye over landets gjennemsnitt på 929. Det var 157 101 innbyggere i selve byen og med forsteder; 521 776. Totalt var 14 599 under seks år, 7 412 gutter og 7 187 piker. De kasteløse utgjorde 11,04 % mot 15 % ellers i India. Lesekyndigheten var på 80,08 %, mot landsgjennsnittet, 72,99 %. Byen hadde 43,184 husholdninger. Det var 66,135 arbeidere, 220 landarbeidere, 380 bønder og 1,693 arbeidet hjemeindustri; 61 382 andre yrker, 2 460 ufaglærte arbeidere, 34 ufaglærte landarbeidere, 128 ufaglærte i hemmeibdustri og 2 264 ufaglærte i andre yrker..
I samme folketelling hadde Erode 83,15 % hinduer, 12,37 % muslimer, 3,94 % kristne, 0,06 % sikher, 0,02 % buddister, 0,36 % janister, 0,11 % andre religioner og 0,01 % ateister eller svarte ikke på spørsmålet.
Det ble samtidig registrert 52 slumstrøk og om lag  33 000 bodde i disse områder.. Folketallet i byene økte elleve ganger på 1900-tallet uten at bebyggelsen økte vesentlig med andre ord, folk bodde tettere
Hinduer utgjorde majoriteten av bybefolkningen, deretter muslimer og kristne. Tamil er hovedspråket, men engelsk brukes relativt ofte. Det brukes i skolene, på kontorer og i servise-yrker..
Veier
Veinettet omfatter 102.071 km veier. Byen har 5.34 km betongstøpte og 96.73 km asfalterte. Til sammen 16.597 km av statens motorveier vedlikeholdes av State Highways Department.
Fly
Nærmeste flyplass er Coimbatore International Airport som ligger 90 km. Fra Erode. Her er det forbindelse til bl.a. Ahmadabad, Bangalore, Bhubaneswar, Chennai, Delhi, Hyderabad, Kolkata, Kozhikode, Mumbai, Pune og internasjonalt til destinasjoner som Sharjah og Singapore. I
Økonomi
Etter Folketellingen i India 2011, var 35 % av arbeidstyrken i fast arbeide. Erode har registret vekst den sekundære og tertiære sektor, med tilsvarende nedgang i den primære sektor. De fleste arbeider i tekstilindustrien, men også dyrking av karri sysselsetter mange, likeledes oljeindustrien.. Om lag 68,83 % av arbeidstyrken arbeider i den tertiære sektor. Distriktet som helhet har bare to industribedrifter. Den ene i selve byen. I 2011 var det om lag 60 garverier, 165 låsfabriker og  et stort antall bomullspinerier. Det er faste dager for handel med tekstiler, tirsdager og onsdager..
Industrier som tidligere blomstret i og omkring Erode var håndvevde tepper og matter. Dagens produkter blir produsert I fabrikker med vevstoler drevet med motor.maskiner. Det var registrert 24,189 mindre bedrifter i 2000 og 59 større. Veksen i Erodes næringsliv (GDP) var 15,5 % i 2008 og lå foran Kerala med 4 %. . Viktigste industrier i og rundt byen var matoje og rismøller, mekaniske verksteder, bilverksteder og spinnerier. Innen byens grenser opptok industrien 16,69 % av byens areal, mens idustribeltet som helhet omfattet 136 hektar og utgjorde 4,80 % av Erodes areal.
Erode er ligger bak Ambur i garverier og bearbeiding av skinn og lær. Paperindustrien trives også. Noen av landets største pappfabrikkerr, som TNPL og Seshasayee pappfabrikk ligger ved Kaveri-elven. Råstoffet er Sukkerrør som, etter å ha blitt presset for sukker. brukes til papp- og papirproduksjon.
Francesco Dall’Olio
Francesco Dall'Olio (født 30. september 1953 i Modena), italiensk volleyballspiller som deltok i de olympiske leker 1976 i Montréal, 1980 i Moskva og 1984 i Los Angeles.
Erode
Økonomi
Erode er kjent som "Karribyen" eller "Den gule by" på grunn av den storstilte dyrking av karri, (turmeric). Den er også et av de største markeder for kokosnøtter. . Det finnes flere spinnerier og veverier, produsenter av voks og trykksverte. Den er også en av den største produsenter av kokusolje I Syd-India.
Francesco Dall’Olio
Dall'Olio vant en olympisk bronsemedalje i volleyball under OL 1984 i Los Angeles. Han var med på det italienske laget som kom på tredjeplass i volleyballturneringen for menn bak USA og Brasil. Italia tapte semifinalen mot Brasil med 1-3 men vant bronsefinalen med 3-0 over Canada. Dall'Olio spilte tre kamper i OL-turneringen.
Erode
Kultur
Byen ble bygget rundt et fort med et tempel for hidu-guden Arudra Kabaleeswar (Shiva) Templet ligger 6 km. fra sentrum og er det mest is prominente tempel i byen. Andre templer er Periya Mariamman Temple, Natadreeswarar Temple og Sangameswarar Temple|Sangaeswarar-templet som ligger ved Kaveri-elven river mellem Kudagu og Poompuhar. Videre moskéene CSI Brough Church, Thowheeth mosque, Ravlathul Janna moské, Bazaar Moské og Jamia Pallivasal er noen av de religiøse institusjoner i byen
Andre institusjonner: E.V.R Corporation Museum og Thanthai Periyar Memorial House, et sosiologiisk museum, Periyar E. V. Ramasamy er det prominente museum i byen. Et fuglereservat, Vellode Birds Sanctuary er blant turistattraksjonene.
Darracq
Darracq var en fransk bilprodusent grunnlagt i 1896 av Alexandre Darracq
Alexandre Darracq startet først med å lage små lette bensinmotorer for biler til hverdagsbruk. Han hadde vanskelig å få fram en passende konstruksjon og gikk over til produksjon av elbiler, da fremst for bybruk. Siden gikk han over til, på nytt, å produsere bensinmotorer, og framstilte blant annet en racerbil med hele 70 hestkrefter. Det var tidens sterkeste bilmotor. De dyre bilene var vanskelig å få solgt, men ved å sikre seg lisens på enklere biler, biler av Léon Bollées konstruksjon, lyktes han ved hundreårsskiftet 1900 å nå en produksjon på 1 200 biler per år, som gjorde at firmaet ble en av tidens store.
Da Opel besluttet seg for å starte lage biler skjedde det gjennom et samarbeid med Darracq. Disse bilene ble kalt Opel-Darracq.
Bietia naxiorum
Bietia naxiorum er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (12-18 millimeter), nokså bred, halvmatt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner. Pronotum er en del smalere enn dekkvingene, noe avsmalnende forover. Dekkvingene har avrundede lengderibber.
Levevis
Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.
Utbredelse
Arten er utbredt i Yunnan, Kina.
Stadion Partizana
Stadion Partizana er hjemmebanen til FK Partizan i Beograd. Den har en tilskuerkapasitet på 32 887.
X Games Oslo 2016 – Ski Big Air kvinner
Big air med ski for kvinner under X Games Oslo 2016 ble avholdt 27. februar på Sirkustomta vis-à-vis Tøyenparken.
Tiril Sjåstad Christiansen tok sitt andre X Games-gull, det første i big air, foran lagvenninnen Johanne Killi og svenske Emma Dahlström.
Eorchestia palustris
Eorchestia palustris er en art i slekten Eorchestia innenfor tangloppefamilien av ordenen Senticaudata, som inngår i gruppen av amfipoder.
Pier Paolo Lucchetta
Pier Paolo Lucchetta (født 14. januar 1963 i Treviso), italiensk volleyballspiller som deltok i de olympiske leker 1984 i Los Angeles og 1988 i Seoul. Lucchetta vant en olympisk bronsemedalje i volleyball under OL 1984 i Los Angeles. Han var med på det italienske laget som kom på tredjeplass i volleyballturneringen for menn bak USA og Brasil. Italia tapte semifinalen mot Brasil med 1-3 men vant bronsefinalen med 3-0 over Canada. Lucchetta spilte tre kamper i OL-turneringen.
Eorchestia rupestris
Eorchestia rupestris er en art i slekten Eorchestia innenfor tangloppefamilien av ordenen Senticaudata, som inngår i gruppen av amfipoder.
Simorgh (fylke)
Simorgh (persisk: شهرستان سیمرغ‎) er et fylke i provinsen Mazandaran i Iran. Hovedstaden i fylket er Kiakola. Det var separert fra fylket Qaem Shahr i 2012. Fra målingen i 2006 var fylkets befolkning 17 914, i 4 800 familier. Fylket har et distrikt: det sentrale distriktet og en by: Kiakola.
Frifant
Frifant forlag AS var et forlag som ble stiftet i 1997, og hadde hovedkontoret sitt på Nesodden. Forlagets utgivelser var blant annet lokalhistorie, norsk og gresk kultur, men også humoristiske betraktninger og liknende. Forlaget ble ledet av Arve Torkelsen, som selv har forfattet enkelte bøker, og redigert en del av de utgitte samlingene.
Vinteren 2011/2012 meldte Torkelsen at han ville avvikle enmanns-forlaget og nyte en tilværelse som pensjonist.
Den andre jungelboken
Den andre Jungelboken (The second junglebook på engelsk) ble skrevet av Rudyard Kipling i 1895. Siden den gang har boken blitt filmatisert en rekke ganger i musikaler, spillefilmer og animasjonsfilmer.
På reisen sin møter Mowgli bjørnen Baloo, panteren Bagheera, slangen Kaa, i tillegg til noen vanvittige aper og noen treige elefanter som prøver å hjelpe ham.
Folkestad skole (Midt-Telemark)
Folkestad skole er en barneskole (1. - 7. trinn) som ligger i Bø i Telemark.
Skolen stod ferdig i 1861 og har siden dette vært grendeskole sammenhengende. I etterkrigsårene økte antall elever jevnt og trutt som følge av den voldsomme befolkningsveksten etter krigen. På 2000-tallet har elevantallet holdt seg stabilt rundt 120 fordelt på de 7 årstrinnene.
Nedlegging av Folkestad skole
Skolen av vært truet av nedleggelse flere ganger, men har bestått som grendeskole hver gang. Første gangen var i 1995 da skolestrukturen innen skoleverket skulle legges om. Foreldre og tidligere elever på skolen mobiliserte og bygde et tilbygg på dugnad, noe som gjorde at politikerne i kommunen ikke turte noe annet enn å la skolen bestå. De andre grendeskolene: Sanda, Eikjabygda, Vatnar, Valen og Forberg ble alle lakt ned og flyttet til Bø skole. Senere har det kommet flere forslag om nedleggelse, men skolen består ennå.
Tonekabon (fylke)
Tonekabon (persisk: شهرستان تنکابن‎) er et fylke i provinsen Mazandaran i Iran. Hovedstaden i fylket er Tonekabon. Fra målingene i 2006 var befolkningen (inkludert målinger fra fylket Abbasabad) var 193 428, i 55 318 familier; uten målinger fra Abbasabad var befolkningen 147 839, i 42 624 familier. Fylket er delt i tre distrikter: det sentrale distriktet, Nashta-distriktet og Khorramabad-distriktet. Fylket har fire byer: Tonekabon, Nashtarud, Khorramabad og Shirud.
Ilkka Hanski
Ilkka Aulis Hanski (født 14. februar 1953 i Lempäälä, død 10. mai 2016 i Helsingfors) var en finsk økolog. Han var professor ved Helsingfors universitet, Finland. Der etablerte han forskningssenteret The Metapopulation Research Center i 1991 og ledet det til sin død. Senteret ble utpekt som et Senter for fremragende forskning for perioden 2000–2005 av Finlands Akademi. Forskningsgruppen arbeidet for å utvikle forskningen innenfor metapopulasjonsøkologi, studier av populasjoner som består av grupper av individer som er knyttet til flere bestemte leveområder og er mer eller mindre isolert fra de andre bestander rundt.
Bjarne Guldager
Bjarne Guldager (født 14. november 1897, død 29. januar 1971) var en norsk sprinter (friidrett). Han representerte IF Ørnulf i Kristiania.
Ilkka Hanski
Hanski studerte ved Helsingfors universitet. Han tok en lisensiatgrad-grad der i 1976 og en doktorgrad ved Universitetet i Oxford i 1979, etter å ha studert der i perioden 1976–1979.
Bjarne Guldager
Guldager deltok i både 100- og 200 meter under Sommer-OL 1920, men gikk ikke videre fra forsøksheatene på noen av øvelsene. Han deltok også på 4 x 100 meter stafett-laget som ble diskvalifisert. Han ble norsk mester på 100 meter i årene 1921-1925 og på 200 meter i 1921 og 1925.
Ilkka Hanski
Han ble ansatt som dosent ved Helsingfors universitet i 1981 og ved universitetet i  Joensuu i 1983. Han arbeidet i Finlands Akademi i to perioder: 1978–1988 og 1991–1992. Fra 1988 til 1991 var han fungerende professor i zoologi ved Universitetet i Helsinki, og i 1993 ble han utnevnt til professor der, i samme fag. Hanski ble utnevnt til akademiprofessor av Finlands Akademi i 1996. Denne tittelen hadde han til sin død.
Hanskis inngående studier av sommerfuglarten prikkrutevinge (Melitaea cinxia) på Åland er unik og kjent blant forskere verden over.
Anelaphus
Anelaphus er en slekt av biller som tilhører den artsrike underfamilien Cerambycinae i familien trebukker (Cerambycidae).
Ilkka Hanski
Han var en aktiv formidler og deltok ofte i offentlige debatter om betydningen av miljøvern. Hans syn var at økologers ansvar ikke er begrenset til å produsere vitenskapelig informasjon, men inkluderer deltagelse i prosesser som benytter den informasjonen som produseres.
Anelaphus
Utseende
Middelsstore, avlange, mørkt brunlige trebukker, gjerne mer eller mindre kledt med lys bestøvning eller fine, lyse hår. Antennene er nokså kraftige og omtrent så lange som kroppen. Pronotum er rundet, dekkvingene jevnbrede til svakt rundede og hvelvede. Beina er forholdsvis korte.
Ilkka Hanski
Publikasjoner
Forskningsdatabasen Web of Science viste i 2018 at han var forfatter eller medforfatter av rundt 350 vitenskapelige artikler og har redigert flere bøker. Per mai 2010 var han den syvende mest siterte økolog i verden.
Anelaphus
Levevis
Larvene lever i kvister av løvtrær.
Utbredelse
Slekten er vidt utbredt fra USA i nord til Argentina i sør.
Siri Martinsen (politiker)
Siri Martinsen (født 24. oktober 1977) er en norsk politiker (Ap) og ordfører i Fredrikstad fra 21. oktober 2021. Etter kommunestyrevalget i 2019 ble hun varaordfører i Fredrikstad, og tok over ordførervervet etter at hennes forgjenger og partikollega Jon-Ivar Nygård ble valgt inn til Stortinget og ble samferdselsminister i Jonas Gahr Støres regjering etter stortingsvalget 2021. Hun har vært leder av Fredrikstad Arbeiderparti siden 2015.
Palm Beach (Florida)
Palm Beach er en by i Palm Beach County i Florida. Intracoastal Waterway skiller den fra nabobyene West Palm Beach og Lake Worth. I 2000 hadde Palm Beach 10 468 helårs fastboende med en estimert sesongbasert folketall på rundt 30 000. I 2004 var helårsfolketallet ifølge U.S. Census Bureau 9 860.
5 km vest for byen ligger Palm Beach internasjonale lufthavn.
Harold Kitson
Harold «Harry» Austin Kitson (født 17. juni 1874, død 30. november 1951) var en sørafrikansk tennisspiller som deltok i de olympiske leker i 1912 i Stockholm.
Kitson ble olympisk mester i tennis under OL 1912 i Stockholm. Han vant doubleturneringen utendørs sammen med Charles Winslow. I singlefinalen tapte han til Winslow med 5-7, 6-4, 8-10, 6-8.
Minami Itahashi
Minami Itahashi (født 28. januar 2000) er en japansk stuper.
Hun representerte Japan under Sommer-OL 2016 i Rio de Janeiro, der hun ble nummer 8 i 10 meter tårnstup.
Seilduksgata (Oslo)
Seilduksgata (1–31, 2a–32) er ei gate på Grünerløkka i Oslo. Den går fra Fossveien like ved Akerselva til Københavngata. Herfra «fortsetter» den inn på fabrikkområdet til Freia. Gata starter ved hovedporten til den gamle Christiania Seildugsfabrik (nå Kunsthøgskolen i Oslo), derav navnet.
Gata består i stor grad av klassisk leiegårdsbebyggelse fra tiåra rundt 1900. Den utgjør sørgrensa av parken Birkelunden, og mange av gårdene inngår i verneområdet Birkelunden kulturmiljø.
Nr 30–32 er Dælenenga idrettsplass. På sørsida av gata her ligger noen tomter (25–31) med noe nyere bygninger med småindustri og annen næringsvirksomhet. Den er nå omregulert til boliger, en sak som har vakt noe strid.
I nr 17 (på hjørnet av Thorvald Meyers gate) lå Biorama kino fra 1913 og i rundt 20 år. I nr 11 holder en av Norges største sjakklubber, Sjakklubben Stjernen, til.
Charles Winslow
Charles Lyndhurst Winslow (født 1. august 1888 død 15. september 1963) var en sørafrikansk tennisspiller som deltok i de olympiske leker både i 1912 i Stockholm og 1920 i Antwerpen
Winslow ble olympisk mester i tennis to ganger under OL 1912 i Stockholm. Han vant både single- og doubleturneringen. i singlefinalen beseiret han sin landsmann Harold Kitson med 7-5, 4-6, 10-8, 8-6. I doubleturnering spilte Winslow i par med Harold Kitson. Åtte år senere, under OL 1920 i Antwerpen tok han bronse i single. Han tapte i semifinalen til Ichiya Kumagae Japan.
Lerkesopp
Lerkesopp (Suillus grevillei) er en sopp i kusoppfamilien (suillus).
Kjennetegn
Lerkesopp er en middels stor rørsopp, og har dermed et mykt, svampaktig lag under hatten. Selve hatten er 5 til 12 cm stor hatt med fløyelslodden hud. Hatten er hvelvet, ofte med en kuppel. I fuktig vær kan den bli slimete eller klebrig, mens den gjerne er glinsende i tørt vær. Fargen er markant gul til rødbrun. Rørlaget, altså det svampaktige laget, var svovelgult, men blir rødbrunt om man trykker på den.
Stilken er 5-10 cm høy og 1-2 cm tykk. Den er ofte jevn, men kan være tynnere nederst mot roten. Den er typsik rød eller rødbrun av farge. Kjøttet er mykt og fargen varierer fra lysegul til gulbrun. Stilken har en gulaktig ring.
Dersom lerkesoppen har noen typiske forvekslingssopper, er det smørsopp (suillus luteus). Begge er spiselige, men smørsoppen regnes som bedre i smak. Ringen kan være hvit hos begge, men er ofte gul hos lerkesopp og brunaktig hos smørsopp. I tillegg finnes lerkesopp under lerketrær og smørsopp under furutrær.
Utbredelse
Lerkesopp finnes bare under lerketrær, og derfor bare i barskog. Den er mest utbredt i Danmark, Sverige, Slovenia og Storbritannia, men også Tyskland, Norge, USA, Canada, Island, New Zealand og Japan har observerte arter. I Norge er den funnet særlig på kysten over hele landet, noen eksemplarer også innenlands.
Roundpower Records
Roundpower Records er et svensk plateselskap som holder til i Åkarp som ligger omtrent 1 mil utenfor Malmö. Selskapet fokuserer på digital distribusjon og begrenser seg ikke spesielt til en viss sjanger.
Utgivelser
Note:
Artister
Note:
Jessica Parratto
Jessica Parratto (født 26. juni 1994) er en amerikansk stuper.
Hun representerte USA under Sommer-OL 2016 i Rio de Janeiro, der hun ble nummer 10 i 10 meter tårnstup.
Under Sommer-OL 2020 i Tokyo som ble arrangert i 2021, tok hun sølv på 10 meter synkron.
Chalaenosoma
Chalaenosoma er en slekt av biller som tilhører familiegruppen bladbiller (Chrysomelidae).
Utseende
Små, nokså brede, blanke, metallisk fargede jordlopper.
Levevis
Både larvene og de voksne (imago) billene lever på planter.
Utbredelse
Slekten er utbredt i Sørøst-Asia.
Bietia minima
Bietia minima er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, nokså bred, halvmatt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner.
Utbredelse
Arten er utbredt i Sichuan, Kina.
Masseskytingen på Field’s 2022
Søndag 3. juli 2022 ble flere personer beskutt inne på kjøpesenteret Field’s i den danske hovedstaden København. Tre personer ble drept ifølge dansk politi.
Politiet har opplyst om at de ikke vet om skytingen er en terrorhandling. Det er blitt pågrepet en 22 år gammel etnisk dansk mann som antas å være gjerningspersonen.
Ofre
De omkomne ofrene var en 17 år gammel jente, en 17 år gammel gutt og en 46 år gammel russisk mann.
Sprint-VM på skøyter 2016
Sprint-VM på skøyter 2016 er det 45. offisielle sprint-VM på skøyter siden det første i 1972. Mesterskapet blir avholdt i Taereung Indoor Ice Rink i Seoul, Sør-Korea den 27. februar og 28. februar 2016. Korea Skating Union ble tildelt arrangementet for Sprint-VM 2016 i juni 2014.
Tittelforsvarere fra Sprint-VM 2015 i Alau, Astana i Kasakhstan er amerikanske Brittany Bowe for damene og russiske Pavel Kulizjnikov for herrene. Begge forsvarte sine mesterskapstitler etter hver sine klare seire på siste dags 500 meter, noe som holdt helt inn etter hver deres 1,000-metere.
Kort aktuell historie
Sist en nordmann vant Sprint-VM på skøyter for menn var da Frode Rønning ble sprintverdensmester i Grenoble, Frankrike i 1981. Beste norske plassering i sprint-VM på skøyter for kvinner er Edel Therese Høiseths 2.-plass i 1996 i Heerenveen, Nederland. Men sist gang det var en nordmann på pallen sammenlagt var i 1997, da Roger Strøm tok en fin 2.-plass på Hamar i Vikingskipet.
Norges Skøyteforbund offentliggjorde sin norske løpstropp den 5. februar og besto av damene: Hege Bøkko, Hol IL; Martine Ripsrud, Stange Spk og Ellen Bjertnes, Geithus IL, og herrene: Espen Aarnes Hvammen, Eidsvold Turn; Håvard Holmefjord Lorentzen, Fana IL og Christoffer Fagerli Rukke, Hol IL.
Floresorchestia
Floresorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Arter
Tidligere inkludert i slekten Floresorchestia:
Comediehuset
Comediehuset var en teaterbygning på Teaterplassen på Nedre Tyholmen i Arendal.
Bygget var opprinnelig en sjøbod, ble så bygget om til bolig, så til gjestgiveri. Dette ble så kjøpt opp i 1810 av Arendal Dramatiske Selskab, en teaterforening i Arendal, til formål å få byens første teaterbygning. Året etter, i 1811 sto Comediehuset klart til åpningsforestilling. Arendal var på 1800- tallet Norges største sjøfartsby, og med mange velstående borgere lengre de at byen måtte ha et eget teater.
Etter ombygging i 1856 ble antall sitteplasser økt fra 270 til rundt 450. Bygget ble også ombygd før 100-årsjubileet i 1911, med blant annet endringer på inngangsparti og vinduer. I 1924 ble det realisert en avtale om kinoforestillinger i bygget, med installering av maskinrom på galleriet og oppheng for lerret over scenegulvet. Da det ble bygget ny kino rett ved siden i 1938 ble kinoforestillingene flyttet dit.
Under andre verdenskrig ble bygget okkupert og brukt av de tyske okkupantene av Norge, og bygget fortalt stort. Teateret ble revet i 1950-tallet etter store protester fra innbyggerne.
Bietia barclayi
Bietia barclayi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, nokså bred, halvmatt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner.
Levevis
Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.
Utbredelse
Arten er utbredt i Sichuan, Kina.
Arturo Armando Molina
Arturo Armando Molina (født 6. august 1927 i San Salvador i El Salvador).
Molina var offiser og fra 1. juli 1972 til 1. juli 1977 var han president i El Salvador.
Cypridina flaveola
Cypridina flaveola er en art i slekten Cypridina. Den er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Kristin Ven Bruusgaard
Kristin Ven Bruusgaard (født 1981) er en norsk statsviter som er sjef for Etterretningsskolen.
Hun har en ph.d. fra King’s College London og en master of arts fra Georgetown University.
Bruusgaard har vært postdoktor ved Institutt for statsvitenskap ved Universitetet i Oslo og stipendiat ved Institutt for forsvarsstudier. Hennes forskning knytter seg til kjernevåpenstrategi, Russland og europeisk sikkerhet.
Hun ble i 2021 tildelt Amos Perlmutter Prize for artikkelen «Russian nuclear strategy and conventional inferiority» publisert i Journal of Strategic Studies.
Kai-Håkon Carlsen
Kai-Håkon Carlsen (født 3. januar 1946 i Moss, død 15. september 2021 i Oslo) var en norsk lege og professor ved Universitetet i Oslo (UiO).